François-Xavier Donzelot

François-Xavier Donzelot (født 7. januar 1764 i Mamirolle i Frankrike, død 11. juni 1843 i Ville-Evrard i Frankrike) var fransk offiser under revolusjonskrigene, Napoleonskrigene og slaget ved Waterloo. François-Xavier Donzelot avsluttet sin militære karrière som divisjonsgeneral (fransk: Général de division).


== Liv og karrière ==


=== Bakgrunn ===
François-Xavier Donzelot var sønn av offiseren François Donzelot og hans hustru Jeanne-Baptiste Maire. 


=== Miliræret ===
I 1785, 21 år gammel, vervet han seg i militæret og begynte tjeneste i regimentet Royal-La Marine. I 1792 ble han fenrik (fransk: sous-lieutenant) og året etter, i 1793 ble han utnevnt til løytnant og tjenestegjorde i den franske Rhin-arméen under general Jean-Charles Pichegru. Hans innsats var så bra at han året etter ble adjutantgeneral (fransk: Adjudant-général).
I 1797 ble Donzelot såret og ble sendt tilbake til Frankrike, der ble han kjent med Napoléon Bonaparte og meldte seg frivillig til hans felttog i Egypt. Donzelot kjempet i slaget ved Pyramidene 21. juli 1798, i slaget ved Sédiman 7. oktober 1798 og ved Heliopolis 20. mars 1800. Han utmerket seg flere ganger og ble i mars 1801 utnevnt til general. Den  31. august 1801 ledet Donzelot den franske delegasjonen som i møte med britene i Alexandria avtalte overgivelsen av de franske troppene.
Etter å ha vendt tilbake til Frankrike og etter noen administrative oppgaver ble han tilordnet staben til marskalk Louis-Alexandre Berthier, keiser Napoléons stabssjef. Etter freden i Tilsit den 7. juli 1807 ble De joniske øyer overført fra Russland til Frankrike og en fransk ekspedisjonsstyrke ble satt i land på Korfu. Donzelot ble beordret som guvernør for øyene og hadde stillingen fra 1808 til 1814, øyene ble overgitt etter Napoléons fall og eksil til Elba.
Under De hundre dagene (Napoléons flukt fra Elba og andre abdikasjon) i 1815 meldte  Donzelot seg til tjeneste og fikk kommando over 2. infanteridivisjon i nordarméen. Med sin styrke deltok han i slaget ved Waterloo og deltok på ettermiddagen i erobringen av den viktige gården La Haye Sainte. 


=== Guvernør ===
I 1818 ble Donzelot av kong Ludvig XVIII av Frankrike utnevnt til guvernør over Martinique i fransk Vest-India (dagens Karibia), en stilling han hadde inntil 1826. 
Tilbake i Frankrike flyttet han til slottet Château de Ville-Evrard nær sitt hjemsted Neuilly-sur-Marne, hvor han døde den 11. juni 1843.


== Referanser ==


== Litteratur ==
Adkin, Mark (2001). The Waterloo Companion: The Complete Guide to History's Most Famous Land Battle. Mechanicsburg, Pennsylvania: Stackpole Books. ISBN 0-8117-1854-9. 
Besson, Nicolas François Louis (1902). Annales Franc–Comtoises (fransk). 14. Besançon, France: Imprimerie de Paul Jacquin. 
Brown, Anthony Gary; White, Colin (2006) [1999]. The Patrick O'Brian Muster Book: Persons, Animals, Ships and Cannon in the Aubrey-Maturin Sea Novels. Jefferson, North Carolina: McFarland & Company, Incorporated. ISBN 0-7864-2482-6. 
Dakin, Douglas (1973). The Greek Struggle for Independence, 1821-1833. Berkeley and Los Angeles, California: University of California Press. ISBN 0-520-02342-0. 
de Préau, Charles–Théodore Beauvais; Voïart, Jacques Philippe (1821). «Biographie Militaire Française. Tables du Temple de la Gloire». Victoires, Conquêtes, Désastres, Revers et Guerres Civiles des Français, de 1795 a 1815 (fransk). Paris, France: C. L. F. Panckoucke. 
Dicks, Brian (1977). Corfu. London, United Kingdom: David and Charles. 
Elting, John R. (1997). Swords Around A Throne: Napoleon's Grand Armée. Cambridge, Massachusetts: Da Capo Press (Perseus Books Group). ISBN 0-306-80757-2. 
Kaufmann, William W. (1951). British Policy and the Independence of Latin America, 1804-1828. 52. New Haven, Connecticut: Yale University Press. 
Littell, Eliakim; Littell, Robert S. (1889). The Living Age. CLXXXI. Boston, Massachusetts: Littell and Company. 
Martin, Robert Montgomery (1835). History of the British Colonies, Volume 5: Possessions in Europe. London, United Kingdom: James Cochrane and Company. 
Pépé, Guglielmo (1846). Memoirs of General Pépé: Comprising the Principal Military and Political Events of Modern Italy, Volume 1. London, United Kingdom: Richard Bentley. 
Ralfe, James (1828). The Naval Biography of Great Britain: Consisting of Historical Memoirs of those Officers of the British Navy who Distinguished Themselves during the Reign of His Majesty George III. London, United Kingdom: Whitmore & Fenn, Charing-Cross. 
Rivollet, Georges (1969). L'Arc de Triomphe et les Oubliés de la Gloire (fransk). Paris, France: J. Peyronnet et Cie. 
Schloss, Rebecca Hartkopf (2009). Sweet Liberty: The Final Days of Slavery in Martinique. Philadelphia, Pennsylvania: University of Pennsylvania Press. ISBN 0-8122-4172-X. Arkivert fra originalen 3. juni 2012.  Arkivert 3. juni 2012 hos Wayback Machine.
Thierry, Jules D.; Coulon, Gustave (1840). Notice Historique sur l'Arc de Triomphe de l'Étoile. Paris, France: J. Thierry, Rue Sainte-Appoline. 
Estate of François-Xavier Donzelot at the Bavarian State Library


== Eksterne lenker ==
(en) François-Xavier Donzelot – kategori av bilder, video eller lyd på Commons 
Om François-Xavier Donzelot, fra napoleon-monuments.eu (fransk)